Langaard ble etterfulgt av Lars Johan Wormdal i 1881. Wormdal var født i Orkdal i 1841, hadde først vært lærer før han senere studerte til prest. I Folden hadde han omfattende engasjement i styre og stell. Han var formann i forliksrådet, ordfører, poståpner og formann i bibliotekstyret. Rett etter at han hadde kommet til Rørstad var det blitt bygget nye kirker i Sørfold, Nordfold og Kjerringøy. Det var her befolkningene hadde vokst og Rørstad lå et godt stykke unna.